OZ Cestou necestou

Martin - Cestou necestou pod hviezdami - Afrika, Ázia i Patagónia
2026-06-20 21:00 - 2026-06-21 01:00 (Europe/Bratislava) | Amfiteáter Martin, Šoltésovej 25, Martin, Martin, 036 01, Slovenská republika
Prvýkrát Cestou necestou pod holým nebom na Amfiteátri! Príď sa inšpirovať zážitkami Martinčana Filipa, s ktorým zažiješ divokú jazdu zabudnutou Západnou Afrikou od súostrovia Bissagos až po bane na krvavé diamanty a následne sa ponor do najlepších svetových outdoorových filmov z Expedičnej kamery 2026. Čaká ťa päťmesačný prechod Patagóniou, horská cyklistika v Bhutáne aj extrémny slackline v podaní svetových legiend, to všetko počas jedinečnej cestovateľskej noci v Martine.

21:00 otvorenie
21:15 Filip Hložný – Guinea-Bissau, Guinea, Sierra Leone a Libéria – Tam, kde mlčí Atlantik, zabudnuté krajiny Západnej Afriky
Vydáme sa na 22 dní cez zapadnú Afriku. Prejdeme sa po Galapágoch Afriky – Súostroví Bissagos. Prejdeme hranice, ťažké cesty, divoké vodopády Guinei, šialené Konakry, v Sierra Leone si pozrieme baňu na „krvavé diamanty” a zakončíme to v africkej krajine, ktorá nikdy nebola kolonizovaná – Libéria.

22:20 prestávka
22:30 Výber najlepších filmov z Expedičnej kamery 2026
22:30 Stopy divočiny (ČR, 31 min)
Surový a osobný film o päťmesačnej pešej ceste Patagóniou dlhej 4 000 kilometrov. Snímka kladie otázku, či človek zanecháva stopu v divočine – alebo divočina v človeku.

23:00 Langtang – fotografická cesta do Himalájí (ČR, 31 min)
Výprava do srdca nepálskeho Himalája, od pulzujúceho Káthmandu až po výstup na Yala Peak (5 500 m n. m.). Film prepája trekking, miestnu kultúru a vášeň pre krajinársku fotografiu. Súčasťou je aj pohľad do zákulisia fotografického workshopu vedeného Petrom Janom Juračkom a Vojtom Kosobudom.

23:30 prestávka
23:40 Bhután: Cesty šťastia (Rakúsko, 9 min)
Horský cyklista Tom Öhler objavuje odľahlé chodníky Bhutánu spolu s miestnym priekopníkom MTB. Dobrodružstvo, ktoré spája šport, kultúru a filozofiu šťastia.

23:50 Samuel Volery: Legenda slackline (Švajčiarsko, 28 min)
Portrét jednej z najvýraznejších osobností moderného slackliningu. Film sleduje pätnásť rokov posúvania hraníc fyzických aj psychických možností v extrémnych výškach.

0:20 Patagónia Ázie (Nemecko, 24 min)
Výprava do takmer neznámych hôr juhozápadného Kirgizska, kde sa mieša duch priekopníctva, drsná príroda a cyklistika v miestach, kam sa doteraz takmer nikto nevydal.

Predpredaj končí hodinu pred začiatkom podujatia.
Ďalšie vstupenky budú dostupné na mieste

za 11 € alebo 8 € po prvej prestávke za plnú sumu
za 9 € alebo 6 € po prvej prestávke pre študentov a dôchodcov

Cestovateľský festival Cestou necestou v Bratislave
2026-11-06 17:00 - 2026-11-08 20:00 | Dom kultúry Ružinov, Ružinovská 28, Bratislava, 821 04, Slovenská republika
Nasledujúci cestovateľský festival s 50 prezentáciami a diskusiami bude 6.-8.11.2026 opäť v DK Ružinov.
Pripravujeme opäť program s viac ako 40 cestovateľskými prezentáciami a diskusiami.
Prvá vlna vstupeniek je dostupná už teraz. Postupne sa bude zvyšovať až po: 50€ na mieste pre 1 osobu a 80€ pre 2 osoby.
Plánované prezentácie:

Michal Knitl – 3 mesiace na horách a joge v Nepále a Indii
Petr Hingar (ČR) – Nikaragua
